434 Dr: VITÁLIS ISTVÁN 
föllépésével jellemzett réteget tekintem a pannoniai emelet legmagasabb réte- 
gének. Hiszen aki csak valamelyest ért a pliocénkorszak rétegbeosztásához, 
tudja, hogy ily körülmények között én is csak az Unio Wetzleri tömeges föl- 
lépésével jellemzett réteg felett húzhatom meg a pannoniai és a levantei 
közti határt, nem pedig a Congeria triangularis és balatonica szint fáciese felett. 
Lehetetlen feltennem, hogy ezt épen LÖRENTHEY dr. úr ne tudná, aki 
90 év óta foglalkozik már a pliocénkorszak képződményeivel! 
Hiszen, ha LŐRENTHEY dr. úr nem akarná egyenesen igaztalan állítása 
alapján helytelennek tűntetni fel azt, amit immár harmadszor jelentek ki, 
hogy az Unio Wetzleri tömeges föllépésével jellemzett réteget én is a panno- 
niai emelet legmagasabb rétegének tartom, ismétlem, ha szem előtt tartaná 
LőRExTHEY dr. úr azt, amit maga is igaznak hirdetett — nyomban eltűnnék 
szeme elől a káprázat s tisztán látná, amit maga is ír, hogy a Wetzleris réte- 
get én azon képződmények közé ékelem, amelyek egy részét (t. i. a Fehér 
part felső részét) ő" a Congeria rhomboidea-szintbe vett 1905-ben, én pedig a 
balatonicas szint faciesébe 1908-ban, és amely képződések más részét (t. i. a 
Vivipara Fuchsi és más convex viviparákat tartalmazó nagyvázsonyvidéki 
csillámos márgát) ő ugyancsak a Congeria rhomboideaszintbe sorolt, én pedig 
már levanteinek mondtam. LÖRENTHEY dr. úr azonban inkább az igazat jelenti 
ki helytelennek, csakhogy ezen az áron úgy tűntethesse fel a dolgot, mintha 
ellentét volna nézeteim között! pi 
Fel kell tennem, hogy LöRENTHEY dr. úr feledékenysége következtében 
nem tudott tisztába jönni a szóban forgó képződmények sztratigrafiai helyze- 
tére vonatkozó nézeteimmel. Valószinűleg elfelejtette LŐRENTHEY dr. úr, hogy, 
mint már fentebb említettem, a Földtani Társulat 1907 május 1-én tartott 
szakülésén részletesen kifejtettem az ú. n. congeria rhomboidea-szintre vonat- 
kozó nézetemet, még pedig épen az ő balatoni munkájával kapcsolatosan. 
Valószinűleg elfelejtette LöRENTHEY dr. úr ezen előadásom rövid kivonatát is 
elolvasni a szakülésről felvett jegyzőkönyvben, és, bármily különösnek tűnik 
is fel előttem, el kellett felejtenie azt is, hogy nem sokkal válaszcikke meg- 
írása előtt saját tanári szobájában élő szóval is megmondtam LÖRENTHEY dr. 
úrnak, sőt ceruzával le is jegyeztem részére pro memoriam, hogy az általa a 
congeriarhomboidea-szintbe osztott rétegeknek azt a részét tartom a balatonicás 
szint facies-ének, amely a Fehérpart felső részén van meg tipusos kifejlődés- 
ben és levanteinek meg azt a részt, amelynek Nagyvázsony a klasszikus kifej- 
lődési területe. 
LŐRENTHEY dr. úr, úgy látszik, mindezt elfelejtette ! 
A feledékenység következménye talán az is, hogy LŐRENTHEx dr. úr 
téves következtetésében összekeveri a saját nézetét, a HaLavárs-ét és az enyé- 
met. Hogy tehát a szóban forgó képződmények sztratigrafiai helyzetére vonat- 
kozó nézetekkel tisztában lehessen, a következő összehasonlító táblázatot álli- 
fottam össze : 
